ΓΡΑΠΤΗ ΕΡΩΤΗΣΗ E-2165/01

υποβολή: Elisabeth Schroedter (Verts/ALE) προς την Επιτροπή

(19 Ιουλίου 2001)

Θέμα: Σύγκρουση σχεδιασμών μεταξύ της ενίσχυσης παραμεθορίων περιοχών και της ευρωπαϊκής νομοθεσίας για την προστασία της φύσης στη θέση Hohenwutzen-Sd — Gstebieser Loose (Βρανδεμβούργο)

Στο χώρο που εξετάζεται για την κατασκευή της νέας διέλευσης των γερμανο-πολωνικών συνόρων Ηοhenwutzen-Sd — Gstebieser Loose (Βρανδεμβούργο) βρίσκονται περιοχές φυσικής προστασίας που εμπίπτουν στο πεδίο εφαρμογής της οδηγίας για την προστασία της χλωρίδας, πανίδας και φυσικών οικοτόπων (92/43/ΕΟΚ)(1) καθώς και της οδηγίας για την προστασία των πτηνών (79/409/ΕΟΚ)(2). Από το έργο αυτό θίγονται οι περιοχές χλωρίδας, πανίδας και φυσικών οικοτόπων, που έχουν γνωστοποιηθεί από τη Γερμανία και χαρακτηρισθεί από το ομόσπονδο κρατίδιο του Βρανδεμβούργου, Sonnenburger Wald und Ahrenskehle (αριθ. 392) και Oderwiesen Neurdnitz (αριθ. 387) και η περιοχή προστασίας του τοπίου Odervorland Gieshof (αριθ.111).

1α. Είναι η Επιτροπή της γνώμης ότι περιοχές, που απολαύουν ευρωπαϊκού καθεστώτος προστασίας της φύσης ή γειτονεύουν άμεσα με αυτές, είναι κατάλληλες για την κατασκευή διασυνοριακών οδικών συνδέσεων·

1β. Εάν ναι, πώς το αιτιολογεί αυτό η Επιτροπή καιπό ποιους όρους επιτρέπεται να χρησιμοποιούνται για το σκοπό αυτό κοινοτικές ενισχύσεις·

1γ. Τι ρόλο παίζει για τη διάθεση κοινοτικών ενισχύσεων το γεγονός ότι η Πρωτοβάθμια Αρχή Προστασίας της Φύσης διατύπωσε κατά τον καθορισμό του χώρου που εξετάζεται για την κατασκευή της νέας οδικής διέλευσης των συνόρων Ηοhenwutzen- Sd σημαντικές επιφυλάξεις σχετικά με τις αρνητικές επιπτώσεις της κατασκευής της νέας αυτής οδικής σύνδεσης στις περιοχές ευρωπαϊκής προστασίας·

2. Είναι της γνώμης η Επιτροπή ότι είναι δυνατή η περικοπή ή η κατάτμηση των εν λόγω περιοχών για την κατασκευή νέων οδικών διελεύσεων των συνόρων καθώς και η θεραπεία αυτού του κακού με αντισταθμιστικά μέτρα σε άλλα επίπεδα·

3α. Είναι της γνώμης η Επιτροπή ότι προϋπόθεση για την ενίσχυση διασυνοριακών έργωνποδομής με κοινοτικές πιστώσεις στα γερμανο-πολωνικά σύνορα αποτελεί ο κοινός σχεδιασμός του συνολικού χώρου·

3β. Εάν ναι, έχουν προτεραιότητα στο σχεδιασμό αυτό οι προστατευόμενες από την ευρωπαϊκή νομοθεσία φυσικές περιοχές·

3γ. Ποιο ρόλο διαδραματίζουν στο πλαίσιο αυτό η διασυνοριακή εκτίμηση των περιβαλλοντικών επιπτώσεων, η απόδειξη των αναγκών όσον αφορά τα σημεία διέλευσης των συνόρων, η εξέταση εναλλακτικών λύσεων και μηδενικές εναλλακτικές δυνατότητες (το τελευταίο αυτό σε σχέση με την επέκτασηφισταμένων οδών διέλευσης)·

(1) ΕΕ L 206 της 22.7.1992, σελ. 7.

(2) ΕΕ L 103 της 25.4.1979, σελ. 1.

Απάντηση του κ. Barnier εξ ονόματος της Επιτροπής

(3 Δεκεμβρίου 2001)

1α. Σύμφωνα με την αρχή της επικουρικότητας, η Επιτροπήπενθυμίζει στο Αξιότιμο Μέλος του Κοινοβουλίου ότι κάθε απόφαση για τηνλοποίηση διασυνοριακών ειδικών συνδέσεων πρέπει να λαμβάνεται σε περιφερειακό επίπεδο ή σε επίπεδο ανώτερο του περιφερειακού. Η Επιτροπή μεριμνά ώστε σε κάθε έργο περιφερειακής ή διαρθρωτικής ανάπτυξης, το κράτος μέλος να εφαρμόζει την κοινοτική νομοθεσία και ιδίως στον τομέα του περιβάλλοντος ειδικότερα, στην προκειμένη περίπτωση, το άρθρο 6 της οδηγίας 92/43/ΕΟΚ σχετικά με τη διατήρηση των φυσικών οικοτόπων, καθώς και της άγριας πανίδας και χλωρίδας(1).

1β. Σύμφωνα με τον κανονισμό (ΕΚ) αριθ. 1260/1999 του Συμβουλίου της 21ης Ιουνίου 1999 περί των γενικών διατάξεων για τα Διαρθρωτικά Ταμεία(2), κάθε έργο, ανεξάρτητα από τη διερχόμενη ζώνη — που αποτελεί το αντικείμενο συγχρηματοδότησης από το Ευρωπαϊκό Ταμείο Περιφερειακής Ανάπτυξης, πρέπει να είναι σύμφωνο με το κοινοτικό δίκαιο, συμπεριλαμβανομένης της νομοθεσίας για την προστασία του περιβάλλοντος. Στην περιοχή στην οποία αναφέρεται το Αξιότιμο Μέλος του Κοινοβουλίου, κανένα έργο διασυνοριακής οδικής σύνδεσης, ποσού ύψους άνω των 50 εκατ. ευρώ, δεν έχειποβληθεί μέχρι σήμερα στην Επιτροπή για να ζητηθεί συγχρηματοδότηση.

1γ. Σύμφωνα με την αρχή της επικουρικότητας που αναφέρεται στον προαναφερθέντα κανονισμό, η επιλογή των έργων δεν αποτελεί ευθύνη της Επιτροπής αλλά του κράτους μέλους, μέσω μιας επιτροπής παρακολούθησης που αποτελείται από εκπροσώπους των περιφερειακών και τοπικών αρχών, οικονομικούς και κοινωνικούς εταίρους και μη κυβερνητικούς οργανισμούς, μεταξύ των οποίων και οργανώσεις προστασίας του περιβάλλοντος. Εάν ένα έργο διασυνοριακής οδικής σύνδεσης, ποσού άνω των 50 εκατ. ευρώ πρέπει ναποβληθεί στην Επιτροπή για συγχρηματοδότηση, η Επιτροπή θα εξετάσει τα αποτελέσματα της μελέτης περιβαλλοντικών επιπτώσεων, που θα πρέπειποχρεωτικά να συνοδεύει κάθε αίτηση του είδους αυτού.

2. Δυνάμει του άρθρου 6 της οδηγίας 92/43/ΕΟΚ σχετικά με τη διατήρηση των φυσικών οικοτόπων καθώς και της άγριας πανίδας και χλωρίδας, πριν από κάθε έγκριση ενός έργου και ανεξάρτητα από το πρόγραμμα που θα το συγχρηματοδοτούσε, το κράτος μέλοςποχρεούται να λάβει τα δέοντα μέτρα για τη διατήρηση των εν λόγω ζωνών και να προβεί σε αξιολόγηση των επιπτώσεων του έργου στην περιοχή, αφού ζητήσει ενδεχομένως τη γνώμη των κατοίκων. Εφόσον, παρά τα αρνητικά πορίσματα της αξιολόγησης των επιπτώσεων στην περιοχή και ελλείψει εναλλακτικών λύσεων, ένα έργο πρέπει επίσης ναλοποιηθεί για επιτακτικούς λόγους δημοσίου συμφέροντος, συμπεριλαμβανομένων εκείνων που έχουν κοινωνικό ή οικονομικό χαρακτήρα, το κράτος μέλος θα λάβει όλα τα απαραίτητα μέτρα για να διασφαλιστεί η γενική συνεκτικότητα του Natura 2000 και θα ενημερώσει σχετικά την Επιτροπή, η οποία δεν δύναται να παρέμβει παρά μόνο εφόσον οι εν λόγω όροι δεν έχουν τηρηθεί.

3a. Για τη ζώνη στην οποία αναφέρεται το Αξιότιμο Μέλος του Κοινοβουλίου, το Ενιαίο Έγγραφο Προγραμματισμού Interreg IIIA — PHARE CBC II — Ανάπτυξη της μεθοριακής γερμανο-πολωνικής περιφέρειας του κρατιδίου του Βρανδεμβούργου και του vovodie του Lubuskie αναφέρει τις προτεραιότητες και τα μέτρα ανάπτυξης που έχουν καθοριστεί από κοινού από τις γερμανικές και τις πολωνικές αρχές, παρέχοντας κατά τον τρόπο αυτό τη δυνατότητα να θεωρηθεί η ζώνη αυτή ως ενιαία κοινωνικοοικονομική οντότητα.

3β. Ο βασικός στόχος της κοινοτικής πρωτοβουλίας Interreg είναι να μεριμνά ώστε να μην αποτελούν τα σύνορα εμπόδια στην ισόρροπη ανάπτυξη και στην ενσωμάτωση του ευρωπαϊκού χώρου. Τούτο προϋποθέτει επίσης μια συνεκτική διαχείριση των οικοσυστημάτων και συνεπάγεται την προώθηση της προστασίας του περιβάλλοντος, καθώς και την επέκταση του ευρωπαϊκού δικτύου Natura 2000 που συνδέει μεταξύ τους τις ζώνες προστασίας που είναι σημαντικές σε περιφερειακή, εθνική, διεθνική και κοινοτική κλίμακα.

3γ. Στο πλαίσιο του κοινού σχεδιασμού που αναφέρεται στην παράγραφο 3α ανωτέρω, εναπόκειται στις αρχές του κρατιδίου του Βρανδεμβούργου και του vovodie του Lubuskie, να προβούν στις διασυνοριακές αξιολογήσεις των περιβαλλοντικών επιπτώσεων, που θα πρέπει να περιλαμβάνουν απαραίτητα τα στοιχεία που αναφέρει το Αξιότιμο Μέλος του Κοινοβουλίου, σύμφωνα με τον προαναφερθέντα κανονισμό 1260/1999.

(1) ΕΕ L 206 της 22.7.1992.

(2) ΕΕ L 161 της 26.6.1999.